Ramona Olaru nu mai apare la Neatza, iar mulți telespectatori s-au întrebat ce s-a întâmplat cu asistenta tv. Sunt schimbări mari la Antena 1 în această perioadă, iar coprezentatoarea celebrilor Răzvan și Dani a fost afectată de aceste modificări! Iată toate detaliile în materialul următor!
Ramona Olaru nu va apărea pe micile ecrane în perioada următoare! Conform Cancan.ro. asistenta tv va fi ocupată cu filmările unui alt show de la Antena 1. Mai exact, Ramona a fost ‘transferată’ la proiectul „Splash!” Emisiunea cu vedete care sar în bazinul de apă va reveni la tv, iar filmările sunt acum în toi. Drept urmare, Ramona Olaru va lipsi o perioadă de la Neatza, fiind ocupată cu filmările show-ului ce va debuta în curând la Antena 1. Șatena este co-prezentatoarea emisiunii „Splash!” și îi îndeamnă pe concurenți să aibă curaj înainte de săriturile în bazin.
Filmările pentru noul sezon „Splash!” se vor desfășura în București. Antrenamentele, cât și competiția propriu-zisă, vor fi în Capitală. În trecut, show-ul de la Antena 1 se filma la Bacău. Momentan, Ramona a fost înlocuită cu Diana Munteanu, cea care prezintă acum prognoza meteo la Neatza.
Pe rețelele de socialiazare, Ramona Olaru și-a anunțat deja fanii că este ocupată cu filmările pentru „Splash!” și a publicat câteva imagini din culisele show-ului.